Diari Oficial de la Generalitat Valenciana


Sumari del DOGV 9610, del 05-06-2023 (2023/6090)

Extracte de la Resolució de 29 de mayo de 2023, de la Conselleria d'Educació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2023-2024.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9610

Data del DOGV
:   05-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6090


Data del document
:   29-05-2023

Organisme emissor
:   Conselleria d'Educació, Cultura i Esport

Tipus de document
:   Extracte

Anàlisi jurídica

 Descriptors 

:   * Conselleria d'Educació, Cultura i Esport
    * ajuda pública

Extracte de la Resolució de 29 de mayo de 2023, de la Conselleria d'Educació, Cultura i Esport, per la qual es convoquen les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana per al curs escolar 2023-2024. [2023/6090]  
BDNS (identif.): 699521.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/699521)  
  
Primer. Persones beneficiàries  
Podran ser persones beneficiàries d'aquestes ajudes, per al curs escolar 2023-2024, sempre que complisquen amb el que s'estableix en l'ordre de bases i en la present convocatòria:  
a) L'alumnat de zero a tres anys matriculat en centres i de zero a dos anys matriculat en EIM, de la Comunitat Valenciana.  
b) Les EIM de la Comunitat Valenciana, tant de gestió directa com indirecta, per a l'escolarització de l'alumnat de dos a tres anys.  
  
Segon. Objecte  
Convocar, per al curs escolar 2023-2024, les ajudes econòmiques destinades a l'escolarització en els centres autoritzats d'Educació Infantil (d'ara en avant centres) i escoles infantils municipals de primer cicle (d'ara en avant EIM), de la Comunitat Valenciana, regulades en l'Ordre 19/2018, de 16 de maig, de la Conselleria d'Educació, Investigació, Cultura i Esport per la qual s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana, modificada per l'Ordre 27/2022, de 4 de maig, de la Conselleria d'Educació, Cultura i Esport.  
  
Tercer. Bases Reguladores  
Ordre 19/2018, de 16 de maig, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana (DOGV 8298, 18.05.2018).  
  
Ordre 27/2022, de 4 de maig, de la Conselleria d'Educació, Cultura i Esport, per la qual es modifica parcialment l'Ordre 19/2018, de 16 de maig, de la Conselleria d'Educació, Investigació, Cultura i Esport, per la qual s'aproven les bases reguladores de les ajudes econòmiques destinades a l'escolarització en els centres autoritzats d'Educació Infantil i escoles infantils municipals de primer cicle de la Comunitat Valenciana (DOGV 9334, 09.05.2022).  
  
Quart. Import  
1. L'import global màxim que podrà assignar-se en concepte d'aquestes ajudes per a aquesta convocatòria serà de 30.087.122,00 euros, distribuït en les següents anualitats:  
- Exercici 2023: la part corresponent als quatre primers mesos del curs escolar 2023-2024 (setembre a desembre de 2023) per import global màxim de 54.312.270,00 euros. El pagament es realitzarà amb càrrec a la línia de subvenció S5598000, capítol IV, de la secció, servei, centre gestor i programa 44.59.81.174.10 Ensenyament Primari, prevista en l'actual Llei de pressupostos de la Generalitat.  
- Exercici 2024: la part corresponent als sis mesos següents del curs escolar 2023-2024 (gener a juny de 2024), per import màxim de 12.143.928,00 euros, que quedarà condicionat a l'existència de crèdit pressupostari suficient i adequat en la corresponent Llei de pressupostos de la Generalitat per a l'exercici 2023, de conformitat amb el que es preveu en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
2. El citat import podrà ser incrementat a conseqüència d'una generació, una ampliació o una incorporació de crèdit que no requerirà una nova convocatòria, de conformitat amb el que es preveu en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat.  
  
Cinqué. Termini de presentació de sol·licituds per a l'alumnat de zero a tres anys matriculat en centres i de zero a dos anys matriculat en EIM  
El termini per a la presentació de sol·licituds serà de 25 dies naturals, a comptar des de l'endemà de la publicació de la present resolució en el Diari Oficial de la Generalitat Valenciana.  
L'incompliment del termini de presentació de les sol·licituds determinarà l'exclusió de la convocatòria.  
Excepcionalment, aquests terminis no s'aplicaran en els casos d'alumnat fill o filla de víctima de violència de gènere que requerisca especial protecció, de dones en risc d'exclusió social, d'alumnat en situació d'acolliment familiar o residencial i d'alumnat desplaçat acollit a règim de protecció temporal d'acord amb la normativa en vigor que regula aquesta matèria, sempre que així se sol·licite durant el curs escolar, s'aporte certificació acreditativa de tal circumstància i que les disponibilitats pressupostàries així ho permeten.  
En aquests casos, la persona sol·licitant presentarà la sol·licitud mitjançant tràmit telemàtic de procediments de la Conselleria d'Educació, Cultura i Esport. Excepcionalment, en cas de no disposar dels mitjans electrònics podrà presentar la sol·licitud en el registre de la Conselleria d'Educació, Cultura i Esport o mitjançant qualsevol dels mitjans prevists en l'article 16 de la Llei 39/2015 del procediment administratiu comú de les administracions públiques. L'ajuda es concedirà en cas de que l'alumne reunisca els requisits i amb efectes a partir del mes següent al de la presentació de la sol·licitud.  
  
Sisé. Termini de presentació de sol·licituds per a l'alumnat de dos a tres anys matriculat en EIM  
El termini per a la presentació per via telemàtica de les sol·licituds per part de les EIM, per al tram de dos a tres anys, serà de 25 dies naturals a comptar des de l'endemà de la publicació de la present resolució en el Diari Oficial de la Generalitat Valenciana. L'incompliment d'aquest termini determinarà l'exclusió de la convocatòria.  
  
  
València, 29 de maig de 2023. El director general de Centres Docents: José Joaquín Carrión Candel.